Man wat in see verdwyn steeds vermis | Maroela Media
Craig Lambinon, woordvoerder van die nasionale seereddingsinstituut (NSRI), het gesê die plaaslike NSRI-lede is saam met die polisie, die polisie se K9-eenheid en die munisipale brandweer- en nooddienste na die strand ontbied, nadat 'n verdrinking aangemeld is.
"Die man, vermoedelik is sy 40s, is laas gesien waar hy in die see geswem en toe in die moeilikheid geraak het. 'n Soektog is dadelik van stapel gestuur," het Lambinon gesê. "Ten spyte van 'n uitgebreide soektog is die man egter nog nie gevind nie. Die polisie se duikspan is steeds besig om na hom te soek."
Volgens Lambinon is die man vermoedelik deur sterk seestrome meegesleur. Hy het gesê die man is nog nie geïdentifiseer nie en die polisie stel ondersoek in.